PRILOGA 1

**Skupine pomanjkljivosti**

Pomanjkljivosti so zlasti naslednje:

1. fizična napaka ali poškodba na napravi oziroma sestavnem delu (na primer dotrajanost, spremembe na napravah ali druge vidne napake ali neustreznosti, ki vplivajo na neoporečno obratovanje naprav);
2. fizična neustreznost male kurilne ali dimovodne naprave (na primer neustrezen odmik od gorljivih materialov);
3. odsotnost tehničnih in drugih podatkov, potrebnih za vpis naprav v evidenco izvajanja dimnikarskih storitev;
4. odsotnost dokazil o ustreznosti vgrajenih naprav ali sestavnih delov (tehnični podatki niso znani, odsotnost certifikatov, izjav o skladnosti, izjav o lastnostih);
5. odsotnost tehničnih podatkov o napravah oziroma sestavnih delih, potrebnih za presojanje;
6. odsotnost izjav izvajalcev del za posamezna dela (vgradnja v lastni režiji – odgovornost uporabnika);
7. vgradnja plinske male kurilne naprave v izvedbi, ki ni opredeljena na napisni tablici;
8. odsotnost izračunov oziroma dimenzioniranja dimovodnih naprav, obrtniško izdelanih malih kurilnih naprav (SIST EN 13384, SIST EN 15544, navodila proizvajalca);
9. odsotnost dokazil za obrtniško izdelane dimovodne naprave (SIST EN 15287);
10. izmerjeno preseganje mejne vrednosti emisije v zrak;
11. izmerjena prisotnost ogljikovega oksida v prostoru ali drugje, kjer ne sme biti prisoten;
12. vgradnja malih kurilnih in dimovodnih naprav, odvisnih od zraka v prostoru (olje, plin), v bivalne prostore;
13. raba neustreznega in nedovoljenega goriva ali goriva, za katerega mala kurilna naprava ni načrtovana (na primer vgradnja peletnega gorilnika);
14. neustrezni pogoji za obratovanje naprav ali neustrezna kombinacija različnih naprav, kar vodi v možnost uhajanja dimnih plinov v prostor;
15. nezagotovljeno ali neizkazano izpolnjevanje pogojev za odvajanje dimnih plinov v vseh obratovalnih pogojih iz ene ali več malih kurilnih naprav (na primer priključitev malih kurilnih naprav, ki ne spadajo skupaj, na skupno dimovodno napravo);
16. vplivi prezračevalnih naprav stavbe (na primer nape, prisilno prezračevanje) niso upoštevani v povezavi z malo kurilno napravo;
17. sestavljanje med seboj nezdružljivih proizvodov ali naprav;
18. neustrezen prostor namestitve glede na lastnosti in nazivno toplotno moč male kurilne naprave;
19. neustrezni ali neurejeni pogoji za uporabo malih kurilnih, dimovodnih in prezračevalnih naprav;
20. neustrezen ali neurejen dovod zgorevalnega zraka (potrebna količina, pogoji);
21. neupoštevanje navodil proizvajalca posameznega proizvoda oziroma naprave;
22. odsotnost predpisanih ukrepov za zmanjševanje emisij (na primer vodni toplotni zbiralnik, kakovost goriva);
23. odsotnost ukrepov za preprečevanje zastrupitev;
24. neupoštevanje določil požarnih predpisov, kar povečuje požarnovarstvena tveganja;
25. neskladnost s pravili stroke;
26. neupoštevanje določb gradbene in okoljske zakonodaje ter zahtev predpisov za dajanje proizvodov na trg;
27. neizpolnjevanje pogojev za trajen, varen in neoviran dostop do naprav (kot na primer ustrezna čistilna vratca, iztočna vratca, iztočni del dimovodne naprave);
28. na kurilni ali dimovodni napravi ali opremi je izveden poseg, ki v navodilih proizvajalca ni predviden;
29. neustrezna lokacija ustja dimovodne naprave glede na strešno kritino, ovire ali okenske odprtine;
30. na dimovodno napravo so pritrjeni elementi (kot na primer antena, kurilna naprava, druga inštalacija, oprema ali inventar ipd.);
31. večja količina katranskih oblog ali dimniški požar;
32. neskladje med dokumentacijo o vgrajenih ali rekonstruiranih napravah in načinom vgradnje ali rekonstrukcije naprav;
33. iz dokumentacije izhaja, da z vgradnjo ali rekonstrukcijo naprav osnovne zahteve z vidika graditve objektov in neoporečnega obratovanja naprav niso izpolnjene;
34. iz dokumentacije izhaja, da vgrajene naprave ne izpolnjujejo veljavnih nacionalnih predpisov.